學民思潮除咗喺網頁、社交網站等網上空間發聲外，亦組織多次社會運動去逼使政府撤回國民教育科，當中包括於2012年7月1號起，連續6日向教育局局長吳克儉示威，要求撤回德育及國民教育科。由於學民思潮喺要求撤回國民教育科嘅立場上同教協相近，就同家長組織國民教育家長關注組同教師組織香港教育專業人員協會組成民間反對國民教育科大聯盟，合辦同年7月29號嘅「全民行動，反對洗腦，7月29號，萬人大遊行」、9月1號「良心話事，守護孩子」公民教育開學禮大集會等活動。